তৈমুরি যুগে ফার্সি সাহিত্য সমৃদ্ধি লাভ করে। শাহরুখ মীর্জা ও তার ছেলে উলুগ বেগ পার্সিয়ান সংস্কৃতির পৃষ্ঠপোষকতা করেছিলেন। তৈমুরি যুগের ফার্সি সাহিত্যের মধ্যে শরফউদ্দিন আলি ইয়াজদি কর্তৃক ফার্সি ভাষায় লেখা তৈমুরের জীবনী ""জাফরনামা"" ছিল সবচেয়ে উল্লেখযোগ্য নিদর্শন। এই গ্রন্থটি তৈমুরের জীবদ্দশায় তার দাপ্তরিক জীবনীলেখক নিজামউদ্দিন শামির রচিত ""জাফরনামা"" গ্রন্থকে ভিত্তি করে রচিত। জামি ছিলেন তৈমুরি যুগের সবচেয়ে খ্যাত কবি। পাশাপাশি তৈমুরি সুলতান উলুগ বেগ লিখিত বিভিন্ন জ্যোতির্বিজ্ঞান বিষয়ক লেখা ফারসিতে রচিত হয়েছে। তবে তার অধিকাংশ লেখা আরবি ভাষায় রচিত। তৈমুরি শাসক বাইসুনকুর ফার্সি মহাকাব্য শাহনামার একটি নতুন সংস্করণ তৈরীর নির্দেশ দিয়েছিলেন। এটি "বাইসুনকুরের শাহনামা" নামে পরিচিত।

সংস্কৃতি
ফার্সি
চাগাতাই
শিল্প